**Noaptea**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea potolit si vinat arde focul în camin;

Dintr-un colt pe-o stofa rosa eu în fata lui privesc,

Pin'ce mintea îmi adoarme, pin'ce genele-mi clipesc;

Luminarea-i stinsa-n casa... somnu-i cald, molatic, lin.

Atunci tu prin intuneric te apropii surizinda,

Alba ca zapada iernei, dulce ca o zi de vara;

Pe genunchi îmi asezi, iubito, bratele-ti îmi inconjoara

Gitul... iar tu cu iubire privesti fata mea palinda.

Cu ale tale brate albe, moi, rotunde, parfumate,

Tu grumazul mi-l inlantui, pe-al meu piept capul ti-l culci;

S-apoi ca din vis trezita, cu minute albe, dulci,

De pe fruntea mea cea trista tu dai vitele-ntr-o parte

Netezesti încet si lenes fruntea mea cea linistita

Si gindind ca dorm, sireato, apesi gura ta de foc

Pe-ai mei ochi inchisi ca somnul si pe frunte-mi în mijloc

Si surizi, cum râde visul intr-o inima-ndragita.

O! dezmiarda, pin'ce fruntea-mi este neteda si lina,

O! dezmiarda, pin-esti juna ca lumina cea din soare,

Pin-esti clara ca o roua, pin-esti dulce ca o floare,

Pin'nu-i fata mea zbircita, pin'nu-i inima batrina.